projecte-aina/catalan_government_crawling huggingface dataset:
L'objecte d'aquesta línia de subvencions és donar suport a les activitats de la temporada que s 'estén entre l'1 de setembre de 2019 i el 31 d'agost de 2020 de les formacions musicals estables que, per la seva tipologia i funció, són prioritàries per a l'ordenació del panorama orquestral català i que responen a alguna de les modalitats següents:
a) Orquestra simfònica que desenvolupi una activitat itinerant majoritàriament a Catalunya.
b) Orquestra simfònica que desenvolupi una activitat itinerant dins i fora de Catalunya.
c) Orquestra de cambra que desenvolupi una activitat itinerant majoritàriament a Catalunya.
d) Orquestra o formació especialitzada en la interpretació de música antiga amb instruments originals.
e) Orquestra o conjunt instrumental (ensemble) especialitzat en la interpretació de música clàssica contemporània amb repertori creat a partir de la segona meitat del segle XX.
Un sol·licitant només pot presentar una sol·licitud i per una única formació en una mateixa convocatòria.
Se subvenciona una única formació per modalitat.
El termini per sol·licitar la subvenció és del 04 al 18 de febrer de 2020, amdós inclosos.
Aquest ajut és de tramitació telemàtica obligatòria
Per consultes sobre els continguts de la subvenció: 935 524 952; 935 547 848
Poden ser beneficiàries de les subvencions les empreses privades, ja siguin persones físiques o jurídiques, incloses les societats civils, i les entitats privades sense ànim de lucre.
L'objecte d'aquestes línia de subvencions és subvencionar projectes d'internacionalització d'empreses i entitats culturals dels sector de la música que contribueixin a la presència de la creació cultural de Catalunya a l'exterior.
S'entén per creació cultural de Catalunya aquella que és d'autoria catalana (l'autor de la qual resideix a Catalunya; en cas d'autors difunts, els que van néixer o van residir la major part de la seva vida a Catalunya).
Les subvencions que es concedeixen d'acord amb aquestes bases tenen la consideració d'ajuts de minimis, regulats pel Reglament (UE) 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea als ajuts de minimis (DOUE L352, de 24.12.2013).
El període per presentar sol·licituds és del 15 al 30 de juny del 2020, ambdós inclosos.
Horari d'atenció telefònica: de 9 a 14 h. de dilluns a divendres.
Per consultes sobre la línia de subvenció al telèfon 935 547 860 i al correu electrònic [EMAIL] i per consultes sobre la tramitació telemàtica el telèfon de contacte és el 935 529 166
Poden optar a aquestes subvencions empreses privades, tant persones físiques com jurídiques.
També s'hi poden presentar les entitats privades sense ànim de lucre, a excepció de les associacions professionals altament representatives dels sector de la música.
L'objecte d'aquesta línia de subvencions és donar suport a la contractació artística dels concerts que formen part de les programacions realitzades de música en viu de caràcter professional en les modalitats següents:
En queden exclosos, a tots els efectes, els concerts següents:
a) Els que no tinguin despeses per caixets.
b) Els que no formin part de cap festival, cicle, temporada o programació estable de sales.
c) Els que no estiguin publicitats.
d) Els que formin part de les programacions estables d'ajuntaments i ens públics que en depenen.
e) Els que formin part dels programes de festa major.
f) Els destinats al ball del públic assistent.
g) Els que consisteixin en la contractació estable o regular d'una mateixa formació musical.
h) Els que es realitzin en el marc de cursos o concursos i els concerts d'alumnat i professorat organitzats en
i) Els que no estiguin oberts al públic en general.
j) Les sessions de discjòqueis que actuïn amb anterioritat o posterioritat als concerts, i les sessions habituals
k) Els concerts que s'hagin contractat a través del Programa.cat.
Termini per sol·licitar la subvenció és del 28 de gener al 20 de febrer del 2020, ambdós inclosos
Els telèfons de contacte si hi ha dubtes sobre les línies de subvencions són els següents: 935 547 863 i 935 565 192
Avís: Documentació que cal presentar en el moment d'enviar la sol·licitud
Cal enviar adjunt al formulari o a través de l'Estat de les meves gestions els documents següents:
- Memòria, - Fitxa de programació, - Relació de factures i - Material promocional
L'activitat s'ha d'haver iniciat a partir de l'1 de juny del 2018, i ha d'haver finalitzat entre l'1 d'octubre del 2018 i el 30 de setembre del 2019.
L'objecte de la beca és promoure l'accés de les persones joves vinculades al món del muntatge musical al sector televisiu.
Queda cancel·lada la convocatòria de les Beques Carnet Jove 2020.
En aquests moments s'està preparant la convocatòria del 2021.
A joves entre 16 i 31 anys al llarg del 2019 i siguin titulars del Carnet Jove de la Generalitat de Catalunya.
L'objecte d'aquestes bases és la concessió d'ajuts per a festivals o cicles musicals que es duguin a terme a Catalunya.
El termini per presentar sol·licituds és del 22 de setembre al 8 d'octubre del 2020, tots dos inclosos.
La realització del festival o cicle musical s'ha de produir entre l'1 de juliol de 2020 i el 30 de juny de 2022,
El telèfon de contacte per consultes sobre les línies de subvencions: 935 565 190 i per consultes sobre la tramitació telemàtica: 935 529 166.
Poden presentar sol·licituds les empreses privades que siguin persones físiques o jurídiques que tinguin com a objecte social o activitat la realització de festivals o cicles musicals i que compleixin els requisits i condicions que estableix la base 3.
També poden presentar sol·licituds les agrupacions d'empreses que es constitueixin en unions temporals d'empreses (UTE), que compleixin els requisits establerts a les bases generals i en aquestes bases específiques.
No són destinatàries de les aportacions reintegrables ni de les subvencions regulades en aquestes bases les associacions, les fundacions i altres entitats sense ànim de lucre, així com les administracions públiques i ens que en depenen.
RESOLUCIÓ CLT/2216/2020, de 14 de setembre, de segona convocatòria per a la concessió d'ajuts a festivals o cicles musicals, en règim de concurrència competitiva, en les modalitats d'aportacions reintegrables i subvencions (ref. BDNS 523448).
Aquestes beques són de tramitació telemàtica obligatòria.
Termini de sol·licitud: del 8 al 23 de juliol de 2020.
* Segons el model de l'OSIC (es pot descarregar a la pàgina anterior, concretament a l'apartat "Documentació relacionada").
Per obtenir la condició de beneficiàries d'aquestes beques, les persones sol·licitants han de complir, a més dels requisits i condicions que estableix la base general 4, els següents:
Les beques constitueixen una dotació econòmica no proporcional a les despeses i donen suport al finançament de la matrícula de l'activitat formativa, així com a la manutenció necessària durant el període de la formació.
Es fixa un mòdul pel cost de la manutenció durant el període de l'activitat formativa de 45,00 euros per dia.
L'import de la beca, en concurrència amb altres beques o ajuts, ingressos o recursos per al mateix projecte, no pot superar el cost total del projecte.
S'entén com a cost total del projecte la suma del cost de la matrícula de l'activitat formativa i el cost de la manutenció, d'acord amb el mòdul esmentat a l'apartat 4.2.
La quantia de la beca és de 6.000,00 euros.
La valoració de les sol·licituds es fa d'acord amb els criteris següents:
a) Solvència acadèmica i tècnica del sol·licitant (fins a 5 punts):
Expedient acadèmic (fins a 2,5 punts).
Formació específica relacionada amb l'especialitat artística que se sol·licita (fins a 1,5 punts).
Només es valoraran els cursos iguals o superiors a 50 hores.
Formació complementària: idiomes a partir del nivell B2 i competències digitals (fins a 0,5 punts).
Publicacions i participació en congressos, simposis, fires i mercats estratègics, etc. relacionats amb la modalitat de beca a la qual es vol optar (fins a 0,5 punts).
b) Experiència professional (fins a 1 punt).
c) Coherència i interès de l'activitat formativa (fins a 2 punts):
Coherència de la proposta formativa en relació amb la trajectòria del sol·licitant (fins a 1 punt).
Aportació d'almenys dues cartes de referència de professors universitaris o altres persones rellevants amb les quals la persona sol·licitant hagi tingut contacte acadèmic o professional (fins a 1 punt).
Adequació de l'activitat formativa a les necessitats professionals del sector artístic a Catalunya.
Per optar a les beques, les sol·licituds han d'obtenir una puntuació mínima de 6 punts en el conjunt dels criteris.
Termini de sol·licitud: del 17 de juny al 2 de juliol de 2020.
Documentació* que cal adjuntar a la sol·licitud:
L'import de la subvenció no pot superar el 70% del cost total del projecte.
a) Les despeses de personal directament relacionades amb l'activitat objecte de la subvenció.
b) Els caixets dels espectacles.
d) Les despeses de desplaçament dels artistes que se subjecten als límits i les condicions que estableix la normativa que regula les indemnitzacions per raó del servei en l'àmbit de la Generalitat de Catalunya.
e) Els costos de difusió dels espectacles.
f) Les despeses d'activitats complementàries a l'activitat principal (com ara postfuncions, xerrades, tallers, debats, etc.), si van adreçades al públic en general.
En el cas d'associacions, també són subvencionables les despeses facturades a l'entitat pels membres del seu òrgan de govern d'acord amb el que disposa l'article 322-16 del llibre tercer del Codi civil de Catalunya, aprovat per la Llei 4/2008, de 24 d'abril, i amb els requisits que estableix la base general 6.10.
a) Interès cultural i artístic del projecte (fins a 5 punts).
- Grau d'interès del projecte i del seu desenvolupament (fins a 2 punts).
- Aportació significativa dels continguts al context artístic (fins a 1 punt).
- Coherència artística de la programació (fins a 1 punt).
- Trajectòria professional de l'equip artístic i tècnic (fins a 0,5 punts).
- Trajectòria de l'ens sol·licitant, en relació amb les edicions realitzades en els darrers 4 anys (fins a 0,5 punts).
b) Impacte del projecte (fins a 3 punts).
- Estratègies per a la creació, el desenvolupament i la fidelització de públics (fins a 1 punt).
- Grau i nivell de descentralització territorial del projecte (fins a 1 punt).
- Valoració del pla d'explotació del projecte i accions portades a terme per al patrocini del projecte (fins a 0,5 punts).
- Valoració del pla de comunicació del projecte (fins a 0,5 punts).
c) Viabilitat econòmica del projecte (fins a 2 punts).
- Proporcionalitat dels costos de contractació artística en relació amb el pressupost total de despeses (fins a 1 punt).
- Grau de finançament previst al marge de l'ajut de l'Oficina de Suport a la Iniciativa Cultural (fins a 1 punt).
Els sol·licitants proposats tindran 10 dies hàbils per presentar el Document d'acceptació de la proposta provisional de concessió i la resta de documentació, a partir de l'endemà de la publicació de la relació provisional de subvencions concedides.
Aquestes bases tenen per objecte donar suport a les sales d'exhibició cinematogràfica ubicades a Catalunya que fomentin el consum de llargmetratges cinematogràfics:
- en versió original en llengua diferent del català i del castellà i subtitulada al català,
- de producció catalana en versió doblada, original o subtitulada, en llengua diferent del català.
Als efectes d'aquestes bases, s'estableixen les definicions següents:
a) Es consideren llargmetratges cinematogràfics de producció catalana aquells en els quals almenys una de les empreses productores de l'obra estigui corresponentment inscrita al Registre d'Empreses Audiovisuals de Catalunya a la secció de producció.
b) Es consideren llargmetratges cinematogràfics d'iniciativa catalana en la producció aquells de producció catalana en els quals la productora o les productores catalanes, corresponentment inscrites al Registre d'Empreses Audiovisuals de Catalunya a la secció de producció, acreditin la totalitat de la producció, o, en el cas de coproduccions amb altres comunitats autònomes o països, aquells en què el conjunt de les empreses catalanes tinguin condició de majoritàries en la coproducció.
c) Es considera període de referència el comprès entre l'1 de setembre del 2019 i el 29 de febrer del 2020.
d) Es considera període de control el comprès entre l'1 de setembre del 2018 i el 28 de febrer del 2019.
e) Es considera sala d'exhibició cinematogràfica, el local o recinte obert al públic on, d'acord amb la normativa aplicable, es projecten obres cinematogràfiques a canvi de l'abonament previ d'un preu o d'una contraprestació, sens perjudici que s'hi puguin programar altres continguts.
Termini de presentació de sol·licituds és del 3 al 25 de juny del 2020, ambdós inclosos
Consulteu les condicions tècniques necessàries per fer els tràmits en línia a Tràmits gencat
Poden optar a aquests ajuts les empreses o entitats titulars de l'explotació de sales d'exhibició cinematogràfica ubicades a Catalunya i corresponentment inscrites al Registre d'Empreses Audiovisuals de Catalunya o al Registre Administratiu d'Empreses Cinematogràfiques i Audiovisuals gestionat per l'ICAA (Institut de la Cinematografia i de les Arts Audiovisuals) en la secció d'exhibició cinematogràfica o audiovisual, o les d'un estat membre de la Unió Europea o associat a l'Espai Econòmic Europeu.
L'objecte d'aquesta línia és subvencionar la producció de llargmetratges cinematogràfics de ficció, documentals i d'animació realitzats en règim de coproducció internacional en què la participació espanyola sigui minoritària, amb la finalitat de fomentar l'intercanvi creatiu, professional i artístic entre Espanya i la resta de països, en matèria de coproducció cinematogràfica internacional.
A l'efecte d'aquestes bases, s'entén per participació espanyola la que correspon a empreses de producció amb domicili a l'Estat espanyol o amb domicili a altres estats membres de la Unió Europea o l'Espai Econòmic Europeu i amb establiment operatiu a l'Estat espanyol
Les subvencions que preveuen aquestes bases s'adeqüen al Reglament (UE) núm. 651/2014 de la Comissió, de 17 de juny de 2014, pel qual es declaren determinades categories d'ajuts compatibles amb el mercat interior en aplicació dels articles 107 i 108 del Tractat.
El termini de presentació de sol·licituds és de l'1 al 21 de setembre del 2020, ambdós inclosos.
Horari d'aenció telefònica: de 9 a 14 h. de dilluns a divendres.
Els correu electrònic i telèfon de contacte:
Poden optar a les subvencions les empreses de producció audiovisual independents, incloses les agrupacions d'interès econòmic (AIE), que estiguin inscrites en el Registre d'empreses audiovisuals de Catalunya o en el Registre administratiu d'empreses cinematogràfiques i audiovisuals gestionat per l'Institut de la Cinematografia i de les Arts Audiovisuals (ICAA) o les d'un estat membre de la Unió Europea o associat a l'Espai Econòmic Europeu, i amb establiment operatiu a l'Estat espanyol.
S'entén per empresa de producció audiovisual independent la persona física o jurídica que compleix les condicions següents: té una personalitat jurídica diferent de la d'una empresa prestadora de serveis de comunicació audiovisual; no participa de manera directa o indirecta en més del 15% del capital social d'una o de diverses empreses prestadores de serveis de comunicació audiovisual; el seu capital social no té una participació directa o indirecta superior al 15% per part d'una o de diverses empreses prestadores de serveis de comunicació audiovisual, i, en els darrers tres exercicis fiscals, no ha facturat més del 90% del seu volum de facturació a una mateixa empresa prestadora de serveis de comunicació audiovisual.
A l'efecte d'aquestes bases, s'entén per empresa prestadora de serveis de comunicació audiovisual la persona física o jurídica que assumeixi la responsabilitat editorial de ràdio o de televisió, o dels continguts audiovisuals de què es tracti, i que els transmeti o els faci transmetre per un tercer.
Aquestes bases tenen com a objecte regir la concessió de subvencions per a la subtitulació de produccions audiovisuals produïdes a Catalunya per afavorir i impulsar la presència a l'exterior de la creació cinematogràfica de Catalunya, sempre que es compleixin els requisits següents:
- Les produccions audiovisuals s'hauran de presentar finalitzades amb la sol·licitud dins del termini de presentació que estableix la resolució de la convocatòria.
La subtitulació s'ha de realitzar durant l'any de la convocatòria i no es necessari que estigui finalitzada en el moment de presentar la sol·licitud.
S'entén per produccions audiovisuals els curtmetratges i llargmetratges de ficció, documental o animació així com els documentals de televisió.
No són objecte d'aquesta convocatòria:
- Les sèries i cadascun dels seus capítols per separat, minisèries i les produccions audiovisuals amb una finalitat de promoció comercial. - Les produccions audiovisuals que formin part de propostes artístiques en l 'àmbit de les arts visuals.
- Les produccions audiovisuals emmarcades en l'àmbit de la formació
Termini: del 2 al 23 de juny de 2020, ambdós inclosos.
oden optar a la subvenció les empreses de producció audiovisual independents que estiguin inscrites al Registre d'empreses audiovisuals de Catalunya o al Registre Administratiu d'Empreses Cinematogràfiques i Audiovisuals gestionat per l'ICAA (Instituto de la Cinematografía y de las Artes Audiovisuales) o les d'un estat membre de la Unió Europea o associat a l'espai Econòmic Europeu i amb establiment operatiu a l'Estat espanyol.
S'entén per empresa de producció audiovisual independent aquella persona física empresària o jurídica que compleix les condicions següents: té una personalitat jurídica diferent de la d'una empresa prestadora de serveis de comunicació audiovisual; no participa de manera directa o indirecta en més d'un 15% del capital social duna o diverses empreses prestadores de serveis de comunicació audiovisual; el seu capital social no té una participació directa o indirecta superior al 15% per part d'una o diverses empreses prestadores de serveis de comunicació audiovisual i, en els darrers tres exercicis fiscals, no ha facturat més del 90% dels seu volum de facturació a una mateixa empresa prestadora de serveis de comunicació audiovisual.
Als efectes d'aquestes bases, s'entén per empresa prestadora de serveis de comunicació audiovisual la persona física o jurídica que assumeixi la responsabilitat editorial de ràdio o de televisió, o dels continguts audiovisuals de què es tracti, i els transmet o els fa transmetre per un tercer.
No poden ser beneficiaris d'aquestes subvencions:
b) Les entitats organitzadores de festivals.
c) Els sol·licitants que tinguin un deute pendent amb el Consorci de l'Institut Ramon Llull (en endavant, Institut Ramon Llull) reconegut per resolució ferma de la persona titular de la seva Direcció.
Són subvencions per promoure la subtitulació en català dels continguts audiovisuals de festivals i mostres audiovisuals que se celebren a Catalunya.
S'entén per festival audiovisual aquell esdeveniment que programa obres audiovisuals, amb una línia definida, que té lloc durant un període específic de temps, amb un reglament de participació, amb una secció oficial com a eix principal de la programació, un jurat i uns premis.
S'entén per mostra audiovisual aquell esdeveniment que programa obres audiovisuals amb una línia definida, que té lloc durant un període específic de temps i que disposa d'un equip de programació.
Queden exclosos d'aquestes subvencions:
a) Els festivals i mostres audiovisuals amb un pressupost superior a 800.000 euros.
b) Les sessions de tràilers, anuncis publicitaris, vídeos musicals i similars, així com sessions esporàdiques de cinema.
c) Les retransmissions d'esdeveniments culturals (obres de teatre, òpera, concerts, etc.).
d) Els festivals o mostres impulsats per l'àmbit acadèmic amb objectius de formació.
Termini de sol·licitud: del 23 de juny al 30 d'octubre de 2020.
Poden optar a aquestes subvencions les empreses, tant si són persones físiques com jurídiques, i les entitats públiques o privades sense ànim de lucre amb domicili a Catalunya, que organitzin festivals o mostres audiovisuals a Catalunya.
L'objecte d'aquestes bases és la concessió de subvencions per a la promoció de llargmetratges cinematogràfics (ficció, animació i documentals) en versió original catalana o occitana, en la seva variant aranesa.
Als efectes d'aquestes bases, s'entén per promoció totes aquelles activitats vinculades a la distribució de llargmetratges i que corresponen al seu pressupost de còpies, promoció i publicitat (prints and advertising, P&A).
Als efectes d'aquestes bases, la versió original del llargmetratge és la que es determini d'acord amb la llengua majoritàriament emprada en la versió del rodatge, tenint en compte el conjunt de diàlegs i de narracions de l'obra audiovisual.
Termini de presentació de sol·licituds és del 25 de maig al 16 de juny del 2020, ambdós inclosos.
Poden optar a les subvencions les empreses de producció audiovisual independents, incloses les agrupacions d'interès econòmic (AIE), que estiguin inscrites en el Registre d'empreses audiovisuals de Catalunya o en el Registre administratiu d'empreses cinematogràfiques i audiovisuals gestionat per l'Institut de la Cinematografia i de les Arts Audiovisuals (ICAA) o les d'un estat membre de la Unió Europea o associat a l'Espai Econòmic Europeu i amb establiment operatiu a l'Estat espanyol.
L'objecte d'aquesta línia son les:
- Subvencions per a la producció de llargmetratges cinematogràfics de ficció, d'acord amb les modalitats següents:
a) Projectes d'autor i òperes primes o segons llargmetratges d'un nou realitzador.
b) Projectes d'autor amb vocació de mercat.
c) Projectes amb alta capacitat d'internacionalització.
- Subvencions per a la producció de llargmetratges cinematogràfics documentals que emprin i posin de relleu els valors artístics i tècnics del país i la diversitat de la cinematografia catalana
El termini de presentació de sol·licituds és del 3 al 25 de juny del 2020, ambdós inclosos.
Horari d'aenció telefònica: de 9 a 14 h. de dilluns a divendres.
Poden optar a les subvencions les empreses de producció audiovisual independents, incloses les agrupacions d'interès econòmic (AIE), que estiguin inscrites en el Registre d'empreses audiovisuals de Catalunya o en el Registre administratiu d'empreses cinematogràfiques i audiovisuals gestionat per l'Institut de la Cinematografia i de les Arts Audiovisuals (ICAA) o les d'un estat membre de la Unió Europea o associat a l'Espai Econòmic Europeu, i amb establiment operatiu a l'Estat espanyol.
Aquestes bases tenen per objecte la concessió de subvencions per a la producció de curtmetratges cinematogràfics.
No es poden subvencionar els projectes de naturalesa acadèmica produïts per empreses amb vinculació directa amb centres de formació en l'audiovisual que rebin qualsevol tipus d'ajut de l'Institut Català de les Empreses Culturals.
Als efectes d'aquestes bases s'entén per vinculació directa el fet que l'empresa gestora del centre formatiu tingui una participació directa o indirecta en el capital social de l'empresa productora i que pugui designar més de la meitat dels membres dels seus òrgans d'administració o direcció.
El termini per sol·licitar la subvenció és del 25 de maig al 16 de juny del 2020, ambdós inclosos.
Consulteu les condicions tècniques necessàries per fer els tràmits en línia a Tràmits gencat
Horari d'atenció telefònica: de 9 a 14 h. de dilluns a divendres
Els telèfons de contacte per dubtes sobre les línies de subvencions són els següents: 935 673 557 I 935 638 304
Si el dubte és sobre la tramitació telemàtica el telèfon de contacte és el 935 529 166.
Poden optar a les subvencions les empreses de producció audiovisual independents que estiguin inscrites al Registre d'empreses audiovisuals de Catalunya o al Registre Administratiu d'Empreses Cinematogràfiques i Audiovisuals gestionat per l'ICAA (Institut de la Cinematografia i de les Arts Audiovisuals) o les d'un estat membre de la Unió Europea o associat a l'Espai Econòmic Europeu i amb establiment operatiu a l'Estat espanyol